### Beslutninger:

Fremsendes sammen med ændringsforslaget af 27. april 2022 fra Socialistisk Folkepartis og Venstres byrådsgrupper til Økonomiudvalget til behandling i henhold til beslutning i byrådets møde den 27. april 2022.

Sagen blev behandlet sammen med sagerne 9 – 13 og 15 – 16.

###

Årlig indstilling til byrådet om resultaterne fra igangværende investeringsmodeller.

### Resume

Der har i 2021 været 22 investeringsmodeller i [adresse]. Afrapporteringen på modellerne viser, at langt hovedparten af modellerne lever den planlagte aktivitet og værdi. Herved er de forudsatte økonomiske besparelser også sandsynliggjort.

Generelt har investeringsmodellerne i større eller mindre omfang været udfordret af corona og lukning af samfundsaktiviteter, men alligevel er det kun få modeller, som ikke har nået den forudsatte aktivitet. Alle investeringsmodeller forventes at kunne opnå målopfyldelse i 2022.

I forbindelse med afrapporteringen foreslås det at permanentgøre i alt 6 investeringsmodeller, da de over en periode på minimum 2 regnskaber har leveret gode resultater og derfor har sandsynliggjort den forudsatte økonomiske besparelse.

### Beslutningspunkter

Det indstilles:

At 1) byrådet tager opfølgningen på investeringsmodeller 2021, jf. bilag 1, til efterretning

At 2) byrådet permanentgør de foreslåede investeringsmodeller på beskæftigelsesområdet, samt investeringsmodellen Sundhed for Børn og Ældre